Simply Bee – Hopefield – Swartland Joernaal Skip to content
Simply Bee – Hopefield
Simply Bee is een van daardie handelsmerke wat jy al hoe meer raaksien. Nie net oor die oulike kenteken nie, maar oor die groei in die onderneming se gewildheid en ook beskikbaarheid elders en nie net op Hopefield nie.
Simply Bee produseer hul eie byewas-produkte met heuning, propolis en byewas, gemeng met essensiële olies.
Die onderneming het sy ontstaan gehad, ná eienaar Helena se pa in 1954 reeds met bye begin boer het. In 2008 het sy en Pierre van der Weshuizen die boerdery by haar pa oorgeneem en dit uitgebrei.
Helena het self 'n sensitiewe vel en sy het in 2011 'n produkreeks ontwikkel wat by haar tipe vel sou pas. Dit het vinnig gegroei en is vandag in meer as 400 winkels regoor Suid-Afrika beskikbaar.
Simply Bee se produkte word selfs na vyf lande uitgevoer.
Gevra oor wat hulle produk uniek maak, kom dit neer op die natuurlikheid van die produk en wat dit bied.
"Ons produkte word is als natuurlik, die vel is mal daaroor en als word met die hand gemaak van begin tot einde. Dan het ons ook 'n produktewinkel waar ons produkte aangekoop kan word, langs dit het ons ook 'n bye-observasie waar almal meer kan leer oor die bye en dit is vir ons baie belangrik om meer te leer oor die gewaarwording van die by en wat die bye vir ons toekoms beteken. Langs die observasie het ons ook 'n decor & geskenke winkel, 'n Koffie winkel en ook 'n Skoonheids salon oor kant die pad wat net met Simply Bee produkte velsorg behandelinge doen."
Ook by Simply Bee het die Covid19-inperkings die pad vergemoeilik, maar het hulle geleer om aan te pas.
"Ons het geleer dat dit baie belangrik is om ten alle tye genoeg voorraad te dra. Ons was gelukkig om onder essensiële dienste te klassifiseer en kon dus aanhou besigheid doen. Ons het inderwaarheid 'n groot groei in hierdie tyd getoon. Ons personeel het beurte gemaak om te werk, vir hul veiligheid. Ons is ook gelukkig om nog geen Covid-geval aan te gemeld het nie."
Kontak Simply Bee by 022 723 0569 of besoek www.simplybee.co.za. Maak 'n draai by die winkel in Kerkstraat 31A, Hopefield.